إزاي تجيب فلوس..؟ 
إيه يا عم الدخله الغريبه دي!!.. 
سيبك من الدخله و سيب أي حاجه في إيدك دلوقتي و 
ركز معايا في اللي جاي.. البوست ده ملخص حوار 
كان بين 
أحد المهندسين حديثي التخرج زي حالاتك كده 
و بين المهندس/ مصطفى عفيفي في مكتبه 
و كان الكلام عن الشغل الخاص في المقاولات 


و قدرنا نسجل الحوار و كتبناه ليكم يمكن تستفيدوا 


في البدايه خلينا بس نتفق على شويه حاجات مهمه.. 
-1الفلوس مش هي كل حاجه.. الستر و الصحه و راحه البال و 
الرضا أهم 

-2الفلوس في حد ذاتها مش غايه تضيع عمرك عشانها و لكنها 
وسيله هاتساعدك إنك تحقق أهدافك الأساسيه 

-3الفلوس مهمه عشان تعرف تعيش في مستوى اجتماعي كويس.. 
تتعالج كويس.. تعلم أولادك كويس.. إلخ 

-4لو اكتفيت بشغلك كموظف في شركه و أياً كان راتبك غالباً مش 
هاتعرف تحوش فلوس 

-5اللي هانتكلم عنه في البوست ده تحديداً هو إزاي تجيب فلوس 
من شغل المقاولات 

خلي بالك هاتحتاج تبقى قاعد رايق و مركز جداً و انت بتقرا 
البوست ده و ياريت لو تقوم تعملك مج نسكافيه 1*3 و تيجي تكمل 
قرايه و ماتنساش تجيب معاك :21©1112601') عشان هاتحتاجها 


نبدأ الحوار.. 
س: هل شغل المقاولات الخاص بيكسب فلوس؟ 


دهع هع هع... (ضحكات شريره متقطعه تتبعها رشفه من فنجان 
القهوه) أحب اقولك إن شغل المقاولات يعتبر بدون مبالغه هو أكتر 
حاجه بتكسب فلوس بعد تجاره المخدرات و الآثار.. لأنه يعتبر مزيج 
بين الهندسه و التجارة.. و كلنا عارفين إن تسعه أعشار الربح في 
التجارة» و خليني أضربلك مثال بسيط عشان تبقى متخيل.. عارف 
لو أخدت شقه واحدة بس تشطبها هاتكسب كام؟ لو شقه متوسطه 
تكلفه تشطيبها مش هاتقل عن 100 ألف جنيه.. و نسبه الربح 
المتعارف عليها للإشراف الهندسي مش أقل من 015؟ و ممكن 
توصل ل7,025, يعني حضرتك هاتكسب من الشقه (صافي ربح) 15 
ألف جنيه.. الشقه دي ممكن تخلص في 3 شهور.. و ده على 
افتراض إنها شقه عاديه.. إنما لو فيلا مثلآ و أخدتها تشطيبات و لو 
افترضنا إنها هاتتكلف 500 ألف جنيه (و ده مبلغ قليل على تشطيب 
فيلا على فكره) يبقى ربحك هايكون على الأقل 9015 يعني 75 ألف 
جنيه.. و بالكتير هاتخلص في 6 شهور لو انت شغال براحتك كمان.. 
طب لو معاك شقتين أو تلاته.. فيلتين بتشطبهم.. إحسب بقى الأرقام 
و قولي ممكن يكون مكسبك منهم كام 

نتكلم بقى عن لو هاتخد عمارة أو فيلا خرسانات و تشطيبات من 
البدايه خالص و تعالى نحسبها.. بس صلي على النبي في سرك 


الأول.. بص يا سيدي.. لو حته أرض مساحتها 400 متر مثلاآً و 
هايتبني عليها عمارة 10 أدوار هاتتكلف تقريباً مش أقل من 2 
مليون جنيه لحد مرحله نص التشطيب.. مكسب المهندس اللي 
هاينفذها هايكون 7015 منهم احسبها بقى على ال :1112403ء21') 
اللي معاك هاتلاقي الناتج 300 ألف جنيه.. و قبل ماتتخض من الرقم 
و ال :02111196017) بتاعتك ماباظتش ولا حاجه ده رقم منطقي 
لمكسب شغل المقاولات على فكره.. خلي بالك إحنا لسه ماشطبناش 
العمارة.. مش عاوز أقولك إن لو شطبتها الرقم ده هايتضرب في 2 
بس عشان الحسد 


س: بشمهندس.. أنا حاسس إن الكلام ده مش منطقي و إن 
الأرقام دي مبالغ فيها.. حاسس إن فيه حاجه غلط؟ 

-طب بص.. إسأل الناس اللي شالوا شغل مقاولات قبلك و نجحوا 
فيها هاتلاقي كل كلمه قولتهالك صح 

س: طب طالما الموضوع مربح كده.. ليه مش كل 
المهندسين بيعملوا كده؟ 

-ده يا سيدي لكذا سبب.. لأن أغلب المصريين للأسف إتربوا على 
ثقافه اللي نعرفه أحسن من اللي منعرفوش.. و دي قتلت جواهم أي 
رغبه في المجازفه أو في تجربه حاجه جديدة.. ده غير الإحباط اللي 
هايلاقوه من اللي حواليهم لو حبوا ياخدوا خطوه زي دي و 
هايسمعوا بقى كلام من عينه.. يا ابني شوفلك وظيفه في الحكومه 


أحسن.. إن فاتك الميري اتمرمغ في ترابه.. و ناس كتير منهم 
نفسهم ياخدوا الخطوة دي فعلاآ بس إما مش مؤهلين ليها أو مش 
عارفين يبدأوا إزاي.. 

س: هل أي مهندس يقدر يشيل شغل مقاولات لحسابه؟ 


-لأ مش أي مهندس يعرف يعمل كده.. لازم يكون مهندس قلبه 
جامد و طموح و عنده إستعداد للمجازفه و إنه يخوض ال ع]1*151[دي 
و مايخافش و فيه مثل بيقول 

س: بس أكيد الموضوع ده محتاج رأس مال كبير في 
الأول و أنا بصراحه لسه على قدي يعني؟ 


-مين اللي قالك إن الموضوع محتاج رأس مال.. أحب أقولك إنك 
ممكن تبدأ تشيل شغل مقاولات و انت مش معاك غير فلوس 
مواصلاتك بس.. آه يا سيدي زي مابقولك كده.. اتقل و هافهمك. 
دلوقتي إنت لما تيجي مثلاً تشطب فيلا أو شقه لعميل.. إنت 
مابتصرفش من فلوسك.. إنت بتصرف من فلوس العميل.. و دي 
طريقه في الشغل اسمها 211015 0054) » بتتفق معاه على نظام معين 
لسداد دفعات مقدمه.. يعني هو يدفع الأول دفعه و بعدين انت تشتغل 
و قبل ما الدفعه دي تخلص بيكون دفعلك غيرها.. الدنيا كلها شغاله 
كده.. و دي بصراحه ميزه هايله لأن ده يعتبر الحاجه الوحيده اللي 


تقدر تعملها بدون رأس مال و في نفس الوقت ربحها كبير.. و معنى 
إنك مادفعتش من جيبك يعني مافيش ]10151 واقع عليك تقريباً في 
حته الفلوس 

س: بصراحه الموضوع شدني.. بس إيه بالظبط اللي 
محتاجه عشان أقدر أشيل شغل مقاولات؟ 


-هاتحتاج أكتر من حاجه: 


-1لازم يكون قلبك جامد و عندك إصرار و ماتياسش لأن الشغل 
مش هايجيلك من أول يوم 

-2لازم تكون هاتعرف تنفذ الشغل طبعاً يعني لو هاتشيل شغل 
تشطيبات لاوم تكون فاهم كويس جدا إزاي كل بند في بنود 
التشطيبات بيتنفذ و لو خرسانات نفس الكلام.. لأنك لو مش فاهم 
الشغل هايبوظ طبعاً و هاتتسوح و تسوح العميل معاك 

-2لازم يكون عندك (دولاب صنايعيه) محترم يعني تكون تعرف 
صنايعيه و عمال يقدروا ينفذوا كل البنود اللي انت هاتشتغلها و 
تكون كمان واثق في فنياتهم و مستواهم يعني ماتروحش تجيب أي 
صنايعيه ماتعرفهمش و السلام لأن دول اللي إما هاينجحوا الشغل أو 
هايبوظوه 

-3لازم تكون بتعرف تحصر كميات البنود و تعملها تسعير و تعرف 
كمان تعمل مفايسات و مستخلصات و تكتب عقود.. الحاجات اللي 


فاتت دي هي شغل (المكتب الفني) بس لازم تكون فاهمها كويس 
عشان من غيرها مش هاتعرف تمشي شغلك أصلاً 

-4لازم تكون على درايه بأسعار الخامات في السوق و تبقى عارف 
هاتشتري الخامات اللي هاتحتاجها منين بأسعار مناسبه.. لازم تبدأ 
تلف على الأماكن اللي بتبيع كل حاجه ممكن تحتاجها في شغلك 
-5يفضل بقى لو انت لسه حديث تخرج إنك يكون معاك إما مهندس 
أكبر منك يساعدك لو قابلتك حاجه مش فاهمها أو يكون معاك 
مشرف معماري خبره و ده ممكن يفرق معاك كتير جداً في الشغل 
-6تكون بتعرف إزاي تتعامل مع العمال و الصنايعيه لأن التعامل 


معاهم مش سهل 
-7حاول توسع دايره معارفك و علاقاتك لأن دول اللي هايجيبولك 
الشغل 


س: هل لازم أفتح مكتب مقاولات عشان أقدر أشيل شغل؟ 

-لاً طبعاً مش لازم.. و إوعى تعمل كده في البدايه.. أجل الخطوة 
دي لما تقف على رجلك . ممكن تشيل شغل و انت ماعندكش مكتب 
س: إمتى أفدر أخد الخطوة دي؟ 

-التوقيت طبعاً حاجه مهمه جداً.. و مانصحكش تبدأ أبداً تشيل شغل 
إلا لما يكون عندك المهارات و الخبرات الكافيه اللي تخليك تقدر تبدأ 
صح.. 


و لازم تكون اشتغلت فترة كافيه في شركه مقاولات تنفيد 

و مكتب فني عشان تتعلم الحاجات اللي هاتفيدك في شغلك الخاص. 
و الفترة دي بتختلف حسب طبيعه الشغل و معدل اكتسابك للخبره 
يعني مش فترة ثابته.. في مهندسين ممكن يبدأوا شغل خاص بعد 
سنه واحدة من تخرجهم و فيه مهندسين بيبدأوا بعد سنين.. و أنا 
شخصياً أعرف مهندسين خريجي دفعات 2013 و 2014 و بالفعل 
حالياً بيشيلوا شغل مقاولات بشكل شخصي و ناجحين في شغلهم 
كمان 

س: هل لازم أكون متفرع ولا ممكن اشيل شغل و انا 
شغال في شركه؟ 

-في البدايه مش لازم تفرغ بس بشرط يكون شغلك الخاص قريب 
من المكان اللي انت شغال فيه و تكون مواعيد شغلك مناسبه عشان 
تقدر توفق بين الآتنين و ماتقصرش في حاجه منهم.. و في الحاله 
دي هاتحتاج يكون معاك حد بيساعدك في متابعه الشغل سواء 
مهندس زميل ليك أو مشرف معماري 


م وار يجيت ادر اراسي ارت فى 
الموضوع ده ينفع ولا لأ؟ 


-مافيش مانع طبعاً إنك تشارك حد من زمايلك المهندسين في 
البدايه عشان تساعدوا بعض.. بس خلي بالك إن أغلب الشراكات 


بتنتهي بالخلاف و الفشل.. عشان كده لازم تنتفي الشخص اللي 
هاتشاركه بعنايه و لازم يكون كل شيء محدد من البدايه منعاً 
للخلاف 


س: إزاي أجيب شغل؟ 


-مممم... صوت شفطه من فنجان القهوة.. دي بصراحه أهم نقطه 
في الموضوع كله.. و إنك تجيب شغل ده أصعب من إنك تنفذه أصلةاً 
الموضوع في البدايه هايكون صعب شويه و هايحتاج منك شويه 
مجهود و وقت و بعدين الدنيا هاتظبط معاك. لازم يكون عندك 
علاقات و معارف كتير و ممكن أول شغلانه تبقى من طرف حد من 
قرايبك أو قرايب أصحابك أو جيرانك.. و بعد كده الشغل بيجيب 
شغلء و فيه شويه حاجات تانيه ممكن تساعدك زي إنك تشتغل 
تسويق أونلاين على صفحات و جروبات فيسبوك أو إنك تعمل 
لنفسك كروت شخصيه و تستخدمها في الدعايه في الكومباوندز 
الجديدة.. و من الأفكار الهايله و اللي بتجيب نتايج سريعه جداً في 
التسويق هي إنك تتفق مع مكاتب التسويق العقاري لما يبقى قدامهم 
شغل إنشاءات أو تشطيبات يبلغوك و بيكون ليهم عموله طبعاً 


س: هل منطقي إن حد يوافق يديني شغل و أنا لسه 
جديد و ماعنديش خبره؟ 

-لأ مش منطقي.. و عشان كده بتكون أول شغلانه في الغالب من 
طرف المعارف أو العلاقات و القرايب و الأصدقاء.. أو يكون عندك 
شويه خبرة من شغلك في الشركات 

س: هل الأفضل آخد شغل من شركات ولا من أفراد؟ 

-في البدايه و لأنك لسه عضمك طري و ماعندكش استعداد 
للمخاطرة يبقى أنصحك بالشغل مع الأفراد.. لأن فلوسهم بتكون 
حاضره و مابتحتاجش تدفع حاجه من جيبك ده غير إن مش 
هايطالبوك بأي مستندات رسميه بخلاف لو اشتغلت مع شركات 
س: طب شغل الخرسانات و لا التشطيبات أفضل؟ 
-من حيث الصعوبه لو انت مهندس مدني غالباً هاتكون الخرسانات 
أسهلك إنما لو معماري هاتكون التشطيبات أنسبلك؛ و من حيث 
الربح ده على حسب مستوى و تكلفه الشغل الأتنين مكسبهم 
كويس.. دوس في اللي هاتلاقيه 


س. حاسس إنى متردد آخد الخطوة دى و خايف ابدأ و 
السوح؟ 


-رشفه أخيرة من فنجان القهوة... ده شيء طبيعي و التردد ده 
حاجه صحيه جداً بشرط مايزيدش عن حده.. و متوقع إنك تكون 
متردد في البدايه لأن الموضوع يمكن يكون جديد عليك تماماً.. بس 
حاول تبدأ بشغلانه صغيره عشان ماتخافش و بعدين قلبك هايجمد 


س: طب هل.......... 


-فنجان القهوة خلص يا هندسه... بعدين نكمل كلامنا 
...........يتبع بإذن الله تعالى 


